Една Сейнт Винсънт Милей
В очите на съседите

Превод от английски: Деница Минчева, 2008

chitanka.info

Преди да е помела пода

и чиниите измила

тя на слънце се припича

в своята градина.

Твърде късно през нощта

ключалката прещраква.

И чак след десет сутринта

тя огъня разпалва.

В градината ровичка се

с гребло и лопата

и плеви зеленчуците…

а вече грее луната.

Из пътя си ходи

сякаш полузаспала —

взема на заем масло,

а ти връща сметана!

Моравата й сякаш е ливада

и, ако изобщо я коси,

стърчат след нея детелина

и всякакви треви.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.